**A Debreceni Egyetem Kossuth Lajos Gyakorló Gimnáziuma és Általános Iskolája**

**járványügyi intézkedési terve**

1. AZ INTÉZKEDÉSI TERV
2. CÉLJA

A Debreceni Egyetem Kossuth Lajos Gyakorló Gimnáziuma és Általános Iskolája járványügyi intézkedési terve *2020. évi CIX. törvény a koronavírus-világjárvány második hulláma elleni védekezésről, a Nemzeti Népegészségügyi Központ* elvárásai és előírásai és ajánlásai alapján készült *–* összhangban a Debreceni Egyetem Intézkedési tervében foglalt előírásokkal és elvárásokkal *(Intézkedési terv az egészségügyi válsághelyzet időszakában az oktatási feladatok megszervezésére és végrehajtására*)

Az Intézkedési terv céljai:

A Debreceni Egyetem Kossuth Lajos Gyakorló Gimnáziuma és Általános Iskolája (továbbiakban: Intézmény) valamennyi feladatellátási helyén biztosítani a tantermi oktatást, annak folyamatosságát az 1-8. évfolyamon, a tantermen kívüli digitális oktatást az e-Kréta és az e-Suli felületén a 9-12. évfolyamosok számára. Amennyiben a rendeletek lehetővé teszik, célunk a végzős diákok számára (8. és 12. évf.) a szakmai konzultáció és a folyamatos számonkérés kiscsoportos biztosítása a sikeres felvételi, érettségi és versenyeredmények érdekében.

Fontos feladatunk: biztosítani a pandémia idején az Intézmény tanulói és dolgozói számára a biztonságos munkavégzés lehetőségét az intézmény területén.

A folyamatos kapcsolattartást biztosítani az Intézmény fenntartójával, a szülőkkel, az Intézmény külső partnereivel.

A pandémia idején minél hatásosabb preventív intézkedéseket biztosítani, ha a járvány megjelenik az Intézményben, a következményeket minimalizálni.

Az Intézkedési terv 2020. 11. 11-én lép hatályba. A világjárvány terjedése újabb intézkedési terveket tehet szükségessé.

1. AZ INTÉZKEDÉSI TERV HATÁLYA

Az Intézkedési terv kiterjed az Intézmény valamennyi diákjára, dolgozójára, a tanárjelöltekre. Kiterjed az Intézmény valamennyi feladatellátási helyén külső vállalkozó által biztosított munkavállalóra, mindazokra, akik az Intézmény területén, helyiségeiben tartózkodnak.

1. JÁRVÁNYÜGYI MUNKACSOPORT ÉS FELELŐSSÉGE

Az Intézkedési terv végrehajtásáért, rendszeres felülvizsgálatáért a járványügyi munkacsoport felelős.

Ad hoc esetben az intézmény igazgatója és a helyettesek közösen hozzák meg a szükséges intézkedéseket, melyről azonnal tájékoztatják a munkacsoportot és a fenntartót.

A járványügyi munkacsoport:

Vezetője: az Intézmény igazgatója, távolléte esetén az általános helyettese.

Felel:

* az Intézkedési terv megalkotásáért,
* az Intézkedési terv folyamatos felülvizsgálatáért,
* az Intézkedési terv végrehajtásáért,
* a munkacsoport összehívásáért,
* szükséges védőeszközök, fertőtlenítőszerek folyamatos pótlásáért,
* a munkacsoport szükség szerinti összehívásáért.

Tagok:

* az intézményvezető-helyettesek.

Felelnek az egyes feladatellátási helyeken:

* az Intézkedési terv folyamatos felülvizsgálatáért,
* az Intézkedési terv végrehajtásáért,
* szükséges védőeszközök, fertőtlenítőszerek folyamatos pótlásáért

javaslatot tesznek az intézmény vezetőjének

* a munkacsoport összehívásáért,
* szükséges eszközök folyamatos pótlásáért.
* Munkaközösség-vezetők, szakcsoport-vezetők.

Felelnek az egyes feladatellátási helyeken:

* a folyosófelügyeletek megalkotásáért, végrehajtásáért
* a szertárak, előadók, T-épület helyiségei intézkedési terv megalkotásáért, annak betartásáért,
* a digitális munkavégzés folyamatosságáért, szakmai, pedagógiai színvonaláért
* Feladatellátási helyenként az osztályfőnöki munkacsoport vezetői.

Felelnek az egyes feladatellátási helyeken:

* A diákok és a szülők folyamatos tájékoztatásáért,
* az osztályközösség diákjainak fegyelmezett viselkedéséért,
* az ebédidőben osztályuk étkezésének biztosításáért,
* a tantermen kívüli, digitális oktatásban részt vevő diákokkal történő folyamatos kommunikációért.

1. ÁLTALÁNOS INTÉZKEDÉSEK A PREVENCIÓ ÉRDEKÉBEN

Az iskolai tanév előtt az egész intézményben fertőtlenítő takarítást végeztettünk.

A fertőtlenítésről, fertőtlenítő takarításról minden nap az alábbiak szerint történik:

* a mellékhelyiségeket minden második szünet előtt,
* osztályváltás esetében a padokat fertőtleníttetjük.
* elengedhetetlen eszközhasználat esetén az eszközöket fertőtlenítjük használat után.
* az épületek bejáratainál, illetve minden folyosón, a könyvtárban, a mellékhelyiségekben fertőtlenítőszert helyeztünk el,
* a mosdókban, az osztálytermekben biztosítjuk a szappanos kézmosás lehetőségét.
* az iskolai oktatás befejezése után az iskola dolgozói által használt helyiségekben fertőtlenítő takarítást végeztetünk.

A tantermen kívüli digitális oktatás biztosításáért:

* ha szükséges, technikai eszközöket biztosítunk diákjainknak, tanárainknak az Intézmény lehetőségeihez mérten
* a Debreceni Egyetemmel együttműködve, az egyetem az e-Suli felületét korszerűsítette, megfelelő digitális felületet biztosítunk a tantermen kívüli digitális munkavégzéshez
* kidolgoztuk a végzős diákok, illetve – ha elhúzódik a rendkívüli helyzet – a 9-11. osztályosok számára a kontakt számonkérés és a szakmai konzultáció lehetőségét.
* elkészült feladatellátási helyenként a digitális munkarend valamennyi évfolyam számára

1. A FOLYAMATOS OKTATÁS BIZTOSÍTÁSA

A szülők az iskola honlapján keresztül tájékoztatást kapnak az EMMI intézkedési tervéről, az abban megfogalmazott elvárásokról. Minden szülő köteles gondoskodni gyermeke védelméről: a tiszta védőmaszkról.

Az óraközi szünetekben a közösségi terekben a tanulók és a munkavállalók számára a maszk viselése kötelező. Kötelező a tanórán maszk viselése a tanulók és pedagógusok számára egyaránt.

Az intézmény területére 2020. október elsejétől a tanuló, az ott foglalkoztatott személy, az ott szükséges karbantartási, illetve javítási munkát végző személy, a jogszabályon alapuló kötelezettség teljesítése céljából érkező személy, továbbá a tanulót kísérő nagykorú személy csak akkor léphet be, ha a testhőmérséklete nem haladja meg a 37,8 fokot.

Az osztályfőnökök felhívják a diákok figyelmét arra, hogy az egész intézmény területén kötelező a maszkviselés a tanítási órán , és tanítási órán kívül. Valamint az egész intézményben, amennyiben ez lehetséges, figyelni kell a biztonságos 1,5 méteres távolság megtartására.

A 9-12. évfolyamos diákok Tantermen kívüli digitális oktatásban vesznek részt. A szaktanár csak maximum 6-10 fős diákcsoportot hívhat be szakmai konzultációra. Ezt a jelenléti oktatás koordinálása érdekében csak akkor tehetik meg a szaktanárok, ha egy héttel a konzultáció előtt erre engedélyt kérnek az intézmény vezetőjétől, s megkapják azt. Az engedélykérésnek tartalmaznia kell a szakmai konzultáció idejét, helyét, a konzultációt vezető szaktanár és a konzultáción részt vevő diákok nevét.

A diákoknak olyan órarend készült, mely alapján a lehető legkevesebb mozgással tudják teljesíteni kötelességeiket, tehát lehetőleg az osztályteremben maradnak. Az informatika-, a torna-, a konditermek, a tornacsarnok kivételt képeznek. A Kossuth utcai feladatellátási helyen a 421,422,121,416,014-es termek.

A testnevelésórákat a tanárok – amíg ez lehetséges – a szabadban tartják, később a szakmai elvárásoknak megfelelően kidolgozott protokoll szerint tartják a zárt teremben folyó órákat.

Tilos az iskola előtt és az Intézmény területén a csoportosulás.

Az iskola területén kialakuló csoportosulások megelőzése a felügyelő tanárok, illetve folyosófelügyeletesek feladata. A folyosófelügyeletet minden épületben megerősítve biztosítjuk.

A külföldi állampolgárságú, kollégista diákjaink részére továbbítottuk az Eljárásrendet a molekuláris biológiai vizsgálat - SARS-CoV-2 teszt – elvégzésével kapcsolatban.

Az intézmény honlapján kialakításra került az „Aktuális intézkedések” elnevezésű menüpont, ahol a járványügyi intézkedések kerülnek közzétételre. Erről a szülők, diákok tájékoztatást kaptak.

1. A TANÁROK BIZTONSÁGOS EGYÜTTMŰKÖDÉSÉNEK KIALAKÍTÁSA

Értekezleteket, röpgyűléseket online térben tartunk.

A tanárok a belső networköket kell, hogy használják: belső hálózat, telefon, e-mail.

1. AZ INTÉZMÉNY LÁTOGATÁSA, RENDEZVÉNYEK, KIRÁNDULÁSOK

Az iskolába érkező tanulók és tanárok hőmérsékletét belépés előtt a portánál megmérjük. Ezt 2 tanár és a portás végzi. A járványügyi rendelkezéseknek megfelelően a kiszűrt személyeket az erre a célra kijelölt helyiségben elkülönítjük, értesítjük az iskolaegészségügyi orvost. A beteg felügyeletét ellátó személy számara kötelezően előírtuk a maszk és a gumikesztyű használatát.

A beteg gyerekek elkülönítésére kijelölt helyiségek:

* Csengő utcai feladatellátási hely: A14-es kisterem
* Arany János téri feladatellátási hely: 014 tanterem
* Kossuth utcai feladatellátási hely: 124-es terem

2020.XI.11-től a hallgatók gyakorlás céljából az intézményt nem látogathatják. Visszavonásig számukra online kapcsolattartás és feladat-meghatározás történik.

Az a tanuló vagy dolgozó, aki bármely betegség miatt otthon maradt, a háziorvos, a kezelőorvos igazolásával vagy kórházi zárójelentéssel jöhet újra az Intézménybe. Hatósági karantén esetén a járványügyi hatóság által kiadott, a járványügyi jelentést feloldó határozatot szükséges felmutatni.

Amennyiben a gyermek saját betegsége vagy a vele egy háztartásban élő súlyos veszélyeztetettsége miatt a szülő döntése alapján huzamosabb ideig nem jönne iskolába, akkor  
 - a szülő vegye fel a kapcsolatot a gyermekorvossal/háziorvossal, aki igazolja a tanuló hiányzását.   
- a szülő az orvosi igazolást a házirendben foglaltak alapján adja le az osztályfőnöknek

- egyúttal a szülő vállalja, hogy az előrehaladás érdekében szükséges információkat megszerzi, és gondoskodik, arról gyermeke pótolja a tananyagot.

A Kossuth utcai feladatellátási helyen a reggeli gyülekezés idejét meghosszabbítottuk fél órára, több ajtón folyamatosan engedjük be a gyerekeket.

Az Arany János téri feladatellátási helyen a tanulók 7.30-ig az udvaron vagy az aulában várakozhatnak, majd ezt követően folyamatosan felmehetnek a tantermekbe.

Felhívtuk a szülők figyelmét arra, hogy csak egészséges diákok látogathatják az intézményt. Tájékoztattuk a szülőket arról, hogy amennyiben tüneteket észlelünk a gyermeken, az NKK rendelkezése alapján telefonon felhívjuk az illetéseket, az iskolaorvos megvizsgálja a tanulót.

Továbbá felhívjuk a szülők figyelmét: a gyermekük a tantermen kívüli digitális oktatásban is részt kell, hogy vegyen, ezt a szülőknek biztosítani kell.

A titkárság mentesítésére, illetve a tanárok személyes kontaktusának csökkentése érdekében hozott intézkedések:

* a gimnáziumi feladatellátási helyen:
* a tanárok a portán elhelyezett zárt dobozban adják le iskolai ügyintésére vonatkozó kéréseiket, a titkárnő a dobozból azt kivéve intézkedik, majd
* a dokumentumot a tanári fakkban helyezi el lezárt borítékban, melyet a tanár a portán vehet át.
* Ugyanez vonatkozik a szülők, illetve a diákok személyes ügyintézését igénylő adminisztrációs kéréseire is.
* az Arany János téri és a Kossuth utcai feladatellátási helyen:
* A titkárságra belépni szigorúan ügyintézés céljából lehet. Egyszerre egy fő tartózkodhat, két percig bent. Maszk viselése kötelező.

A tanárokat és a szülőket is kértük, hogy amennyiben lehetséges, ügyeiket e-mail útján, elektronikusan intézzék. A titkárságra érkező tanulóknak, szülőknek maszk viselése, valamint a 1,5-2 méteres távolság megtartása kötelező.

Intézkedések kiküldetések, utazások esetén:


* verseny- vagy érettségiszervezés esetében kiküldetésben belföldre utazó tanároknak az intézmény vezetője ad engedélyt.
* Diákok utazása (sporteseménye, tanulmányi versenyek) esetében csak szülő hozzájáruló nyilatkozat esetében lehetséges, tanári kísérettel. A kísérőtanár feladata, hogy a diák(ok) ügyeljen(ek) a járványügyi szabályok betartására.
* A továbbképzéseket lehetőleg online kell tartani, illetve elvégezni. Amennyiben ez nem lehetséges, a járványügyi szabályokat szigorúan be kell tartani.
* Külföldi távollétet igénylő pályázatok megvalósítására, külföldi versenyeken való részvételre nincs lehetőség.

A gimnáziumi feladatellátási hely rendezvényeire vonatkozó szabályok:

* az iskolai megemlékezések – osztálytermekben vagy online, illetve osztályszinten (karácsonyi ünnepkör) rendezzük meg,
* az iskolai kirándulásokat elmaradnak,
* a tantestületi kirándulás elmarad,
* a decemberi diákbál elmarad.
* Az Arany János téri feladatellátási hely:
* tanévnyitó ünnepséget csak az első évfolyamos kisdiákoknak szervezünk
* az iskolai megemlékezések-osztálytermekben, illetve osztályszinten rendezzük meg
* az iskolai kirándulások elmaradnak
* az elsős beiskolázáshoz szükséges iskola bemutatást online formában tervezzük
* Az Arany-napok vetélkedő sorozatát online formában valósítjuk meg, az Arany –galéria megrendezésre kerül.
* Kossuth utcai feladatellátási hely:
* tanévnyitót csak az első évfolyamnak szervezünk (aug. 31.), a többiek másnap szeptember 1-jén az iskolarádión keresztül az osztálytermekben hallgatják,
* őszi közösségépítő táborok lemondása,
* Kossuth-nap külső közösségi rendezvényének lemondása (szept. 18.),
* iskolai megemlékezések – osztálytermekben, illetve osztályszinten (10.06., 10.23., karácsonyi ünnepkör),
* az iskolai kirándulásokat meghatározatlan időre elhalasztottuk,
* elmarad a tantestületi kirándulás.

1. ÉTKEZTETÉSRE VONATKOZÓ SZABÁLYOK

* A gimnáziumi feladatellátási helyen:
* A 7-8. osztályosok a menzai ebédet személyesen, zárt dobozban kapják meg. Az ebédet saját evőeszközeikkel, melyeket otthonról hoznak, fogyasztják el. Így minimális a gyerek mozgása, elkerüljük a sorban állást, a tumultust.
* A tanulók az ebédet az osztálytermükben fogyasztják el. A rendre, a higiéniai előírások betartására tanárok felügyelnek.
* A tanulók számára az 5. óra után 30 perces ebédidőt biztosítunk. A megváltozott csengetési rend a következő:



* Az étkezést követően a tanulóknak az osztályteremben biztosítjuk a szappanos kézmosás lehetőségét.
* A diákok számára biztosított ivókutakat fertőtlenítjük.
* A büfében csak a megfelelő távolságot jelölő, felfestett jelzésekre figyelemmel állhatnak sorban az ott vásárlók, a rendről a büfé üzemeltetője gondoskodik.
* Arany János tér és Kossuth utca
* A szolgáltató céggel és a menzai dolgozókkal az étkeztetés rendjét egyeztettük – az ebédlő kapacitásának csak 50%-ában használjuk, a tanulókat távolságtartással ültetjük le.
* Az ebédeltetés szigorú rend szerint történik, aminek ellenőrzéséről gondoskodunk.
* Továbbá biztosítjuk, hogy a csoportok közötti fertőtlenítő takarítás megtörténhessen.
* A tízórait és az uzsonnát a diákok becsomagolva kapják meg, melyet a tantermekben fogyasztanak el.

1. SAJÁTOS HELYISÉGHASZNÁLATI RENDEK

* A gimnáziumi feladatellátási helyen
* A „T”-épület helyiségeit, az előadókat, a könyvtárat és az informatikatermeket a diákok eddig is sajátos használati rend alapján vehették birtokba. Ezen helyiségek használatára vonatkozó intézkedések a következők:

**A „T”-épület használatára vonatkozó szabályok**

- A „T- épületbe a következő protokoll szerint történik a tanulók be-, illetve kiléptetése.

- Az ügyeletes tanár 07:15-től irányítja a tanulók belépését a „T”-épületbe, felhívja a figyelmüket a maszk és a kézfertőtlenítő használatára, a távolságtartásra a folyosón és az öltözőben.

- A tanórát tartó tanárok a folyosókon felügyelnek a távolságtartásra útban a gyakorló hely (sportudvar, sportcsarnok) felé.

- A tanórán az esetlegesen használt kéziszereket (labdák, tollasütők stb.) az óra megkezdése előtt a tanárok fertőtlenítik. A tanulók saját fertőtlenítőszerrel átitatott kendővel maguk is áttörölhetik a tornaeszközöket.

- Összevont osztályoknál a tanóra befejezése lépcsőzetesen történik.

- A következő testnevelés órára érkező tanulók mindaddig nem léphetnek az épületbe, míg az előző osztályok nem hagyták el a „T”-épületet.

- A 7. órát tartó kollégák mindaddig kötelesek a „T”-épületben tartózkodni, míg az órájukon részt vett tanulók nem hagyják el a „T”-épületet!

- A délutáni foglalkozások megkezdése előtt a foglalkozást tartó tanárok a rendelkezésre álló hőmérővel megmérik a részt vevő tanulók testhőmérsékletét, a tanulók csak ezután léphetnek be a sportcsarnokba.

- Az egyéni foglakozáson használt szereket (röplabda, kosárlabda) a tanárok fertőtlenítik, a tanulók csak ezután kezdhetik el a délutáni foglalkozást.

**A szaktantermeinek (előadók) és laborjainak használati rendje**

Természettudományos szaktantermek és előkészítők használata

Rendelkezés hatálya:

D24 – fizika kislabor

D25 – fizika előkészítő

D26 – fizika szaktanterem

D33 – kémia kislabor

D34 – kémia előkészítő

D35 – kémia szaktanterem

D124 – biológia előkészítő

D125 – biológia szaktanterem

H113 – földrajz szaktanterem

A szaktantermek és előkészítők használatakor az intézményi járványügyi intézkedések az irányadók. A szabályok betartásáért és betartatásáért a helyiséget használó tanár a felelős.

A házirend szabályai szerint a szaktantermekben és az előkészítőkben tanuló kizárólag tanári felügyelet mellett tartózkodhat.

Várakozás az előadókban tartott órák előtt:

* D24, D26, D33, D35 termek esetén a félemeleti zsibongóban a járványügyi szabályok betartása mellett várakoznak a tanulók (1,5 méter védőtávolság és maszk viselése), melyet a folyosó felügyelő ellenőriz.
* D125 és H113 termek szünetben is nyitva lesznek, ha biztosított a tanári felügyelet. A termek nyitva tartása ellenére is az előadókban az étkezés tilos.

Eszközhasználat:

* eszközhasználat megkezdése előtt tanári útmutatás alapján mindenki köteles kezét lefertőtleníteni és csak tiszta kézzel használni az eszközöket
* eszközhasználat után a tanulók segítenek az eszközök elpakolásában, majd fertőtlenítik az asztalt és az előadókban biztosított szappanos kézmosást végeznek.
* az eszközöket szükség esetén a szaktanárok fertőtlenítik.

**A könyvtár használati rendje**

Az országos és iskolai járványmegelőző intézkedés keretében az alábbi szigorítások érvényesek az iskola könyvtárában 2020.09.01-től visszavonásig

Elvárt olvasói magatartás:

-maszkhasználat

-kézfertőtlenítés a helyiség bejáratánál

-a helyben használt könyvtári könyveket elhelyezni a karanténkönyv-gyűjtőben a bejáratnál

Változás a szolgáltatásban:

-csökkentett számú ülőhely

-könyvkarantén (A visszahozott, polcról levett könyvek „pihentetése” 48 órán át)

**Az informatika szaktantermeinek használati rendje**

1. A termekben kéz- és felületfertőtlenítő szereket helyeztünk el, belépéskor ezek használata kötelező.
2. Osztályváltáskor a tanulók fertőtlenítik az asztalokat – a szaktanár felügyeletével.
3. A tanítási órákon, foglalkozásokon a maszk viselete kötelező.
4. Az informatika termekben étkezni tilos!
5. Órák között kötelező szellőztetni!.
6. A személyi higiéné alapvető szabályairól a tanulók részletes, az adott korosztálynak megfelelő szintű tájékoztatást kaptak a szaktanártól.
7. A tanulók rendben a folyosón várakoznak, megtartva a 1,5 méteres távolságot, amíg nem kezdődik az óra, a szaktanár engedi be őket a terembe.
8. Ajánlott az eszközök (monitor, billentyűzet, egér) tisztítása nedves kendővel a tanulóknak saját igénye szerint, valamint ajánlott a kesztyű használata is.

* Arany János téri feladatellátási helyen
* Az osztályok a számukra kijelölt tanteremben tartózkodnak minden tanítási órán. Kivétel: testnevelés, informatika, idegennyelv órák.
* A tornaterem használata a testnevelés szakcsoport által kialakított rendben zajlik.
* Az ebéd utáni hosszúszünetben a napközis csoportok előre egyeztetett felosztás szerint az udvar meghatározott részén játszanak.

* A Kossuth utcai feladatellátási helyen

- a 014-es, 121-es, 421-es, 422-es 416-os szaktantermek, szertárak, a könyvtár valamint a tornaöltözők használatára vonatkozó szabályok:

**Testnevelés terem és tornaöltöző használatának szabályai:**

* Az ügyeletes tanár 07:30-tól irányítja a tanulók belépését az épületbe, felhívja a figyelmüket a maszk és a kézfertőtlenítő használatára, a távolságtartásra a folyosón és az öltözőben.
* A tanórát tartó tanárok a folyosókon, földszint, első emelet felügyelnek a távolságtartásra útban a gyakorló hely /sportudvar, tornaterem, öltözők/
* felé.
* Az öltözőbe csak tanári irányítással mehetnek be a tanulók.
* Az alsó tagozat a tantermében öltözik át; a felső tagozatos fiúk a földszinti két öltözőt, a lányok az első emeleti két öltözőt használják.
* A tanórán az esetlegesen használt kéziszereket /labdák, tollasütők stb./,az óra megkezdése előtt a tanárok fertőtlenítik. A tanulók saját fertőtlenítőszerrel átitatott kendővel maguk is áttörölhetik a tornaeszközöket.
* Összevont osztályoknál a tanóra befejezése jelző csengetéskor történik.
* A következő testnevelés órára érkező tanulók mindaddig nem léphetnek az öltözőbe, míg az előző osztályok el nem hagyták azt.
* Az egyéni foglakozáson használt szereket /röplabda, kosárlabda/ a tanárok fertőtlenítik, a tanulók csak ezután kezdhetik el a délutáni foglalkozást.

**A természettudományos szaktantermek és a szertárak használata:**

419 – általános szertár

415 – kémia szertár

416 – kémia/fizika szaktanterem

A szaktantermek és előkészítők használatakor az intézményi járványügyi intézkedések az irányadók. A szabályok betartásáért és betartatásáért a helyiséget használó tanár a felelős.

A házirend szabályai szerint a szaktantermekben és az előkészítőkben tanuló kizárólag tanári felügyelet mellett tartózkodhat.

Várakozás az előadókban tartott órák előtt:

* a 415 és 416-os teremben tanuló csak szaktanár jelenlétében tartózkodhat.
* a 416-os terem esetén a járványügyi szabályok betartása mellett a teremben várakoznak a tanulók (kézfertőtlenítés, 1,5 méter védőtávolság, maszkhasználat), melyet a folyosó felügyelő ellenőriz.
* a 416-os teremben nyitva tartás ellenére a szünetben az étkezés tilos.

Eszközhasználat:

* eszközhasználat megkezdése előtt tanári útmutatás alapján mindenki köteles kezét lefertőtleníteni és csak tiszta kézzel használni az eszközöket
* eszközhasználat után a tanulók segítenek az eszközök elpakolásában, majd fertőtlenítik az asztalt és az előadókban biztosított szappanos kézmosást végeznek.
* az eszközöket szükség esetén a szaktanárok fertőtlenítik.

Délutáni foglalkozások rendje:

* délutáni foglalkozások (verseny felkészítők, szakkörök stb.) esetén is érvényesek a szaktantermi és eszközhasználati szabályok
* délutáni foglalkozások időpontját a szaktanár köteles egyeztetni a takarító szolgálattal, hogy a napi fertőtlenítő takarítás a foglalkozás után valósuljon meg.

**A Könyvtár használatára vonatkozó szabályok megegyeznek a gimnáziumi szabá**lyokkal

**Az informatika, technika, szaktantermeinek használati rendje**

(014-es, 121-es, 421-es, 422-es terem)

* A tanulók szünetben a folyosón várakoznak, amíg nem kezdődik az óra. A tanterembe a szaktanár engedi be a tanulókat.
* A termekben kéz- és felületfertőtlenítő szereket helyeztünk el, belépéskor ezek használata kötelező.
* Osztályváltáskor a tanulók fertőtlenítik az asztalokat (a szaktanár felügyeletével.)
* A teremben, amennyiben nem oldható meg a tanulók közötti 1,5 méteres távolság, a maszk használata kötelező.
* Ajánlott az eszközök (billentyűzet, egér, technikaórán használt eszközök) tisztítása nedves törlőkendővel a tanulók saját igénye szerint, valamint ajánlott a kesztyű használata.
* Az informatika, technika termekben étkezni tilos.

1. KOMMUNIKÁCIÓS TERV

Az oktatással kapcsolatos híreket a www.kormany.hu és a www.oktatas.hu felületein kell követni.

A Debreceni Egyetem Oktatási Igazgatóságával folyamatosan kell konzultálni a szükséges intézkedésekről, feladatokról.

Az Intézmény valamennyi feladatellátási helyének honlapján tájékoztatást kell adni a diákoknak, szüleiknek.

* A honlapon „Aktuális intézkedések a 2020-2021-es tanévben” menüpontot hoztuk létre. Az aktuális Intézkedési terv itt olvasható.
* Az osztályfőnökök folyamatosan tájékoztatják a szülőket
* A Járványügyi munkacsoport felelősei folyamatosan konzultálnak, s a szokásos iskolai protokoll szerint tájékoztatják a fenntartót, a kollégákat, diákokat, szülőket, a külső partnereket (telefon, e-mail , belső hálózat, honlap, közösségi internetes felületek, röpgyűlések, értekezletek).

Debrecen,2020. november 16.